اۆگُن (کٲشُر‎‎ وۄشژار: [oɡun]) یا نار (کٲشُر‎‎ وۄشژار: [naːr]) چھُ اَکھ کیٖمیٲیی عَمَل یَتھ مَنٛز کێنٛہہ چیٖز آکسیٖجنَس سٟتؠ میٖلِتھ تَژَر، گاش تہٕ بیٛاکھ پرٛوڈَکٹہٕ، مِثلَن کاربَن ڈایاکسایڈ تہٕ پونؠ بَناوِ۔ اِنسانَن چھُ اۆگُن وارِیاہَن ؤرییَن پؠٹھٕ سؠٹھا چیٖزَن خٲطرٕ وَرتوومُت، مِثلَن: رَنُن، گاش تہٕ تَژَر بَناوٕنؠ، دوٗرٕ پؠٹھٕ اِشارٕ دٕنؠ، زِراتَس مَنٛز زٔمیٖن خٲلی کَرٕنؠ، ۂتھؠ یارکِس روٗپَس مَنٛز بیترِٛ۔ یہِ چھُ اِنسٲنؠ تٔہذیٖبُک اَکھ اَہَم حِصہٕ ماننہٕ یِوان تہٕ چھُ اِنسٲنؠ ذٲژِ ہُنٛد اَکھ سؠٹھا بۆڈ اَوزار روٗدمُت یَتھ سٟتؠ اِنسان بٔن زَگتٕچ سارِوٕے کھۄتہٕ طاقتھوَر ذاتھ۔

لَفظٕ آگُر
اۆگُن لَفٕظ چھُ سَنٛسکرِت لَفٕظ अग्नि (اَگنہِ) پؠٹھٕ آمُت تہٕ لَفٕظ نار چھُ عَربی لَفٕظ نار پؠٹھٕ آمُت۔


== حَوالہٕ ==